ఎ.సి.త్రిలోకచందర్

thumb|right|250px
**ఎ. సి. త్రిలోక చందర్** (11 జూన్ 1930-15 జూన్ 2016),  ప్రధానంగా తమిళ చిత్రాలలో పనిచేసిన భారతీయ చలనచిత్ర దర్శకుడు, రచయిత.  అతని 1969లో ఇతడు దర్శకత్వం వహించిన తమిళ చిత్రం *[[కోటీశ్వరుడు (1970 సినిమా)|దైవ మగన్]]*  ఉత్తమ అకాడమీ అవార్డు పోటీకి విదేశీ భాషా చిత్రం విభాగంలో భారతదేశం నుండి నామినేట్ కాబడిన మొదటి దక్షిణ భారత చిత్రం. ఇతడు తెలుగులో రాము, నాదీ ఆడజన్మే, అవేకళ్లు చిత్రాలకు దర్శకత్వం వహించాడు.
## జీవిత విశేషాలు
తమిళనాడులోని వెల్లూరు జిల్లా ఆర్కాట్ ప్రాంతానికి చెందిన ఇతని పూర్తి పేరు ఎ. చెంగల్వరాయ ముదలియార్ త్రిలోకచందర్. అర్దశాస్త్ర్రంలో ఎం.ఏ చేసిన త్రిలోకచందర్ సివిల్ సర్వీస్ పరీక్షలు రాయడానికి సిద్ధమవుతూ, సినిమా రంగంలోనికి వచ్చాడు. 1952లో కుమారి సినిమా చిత్రీకరణ సమయంలో  సెట్స్‌లో  ఎ. సి. త్రిలోక చందర్  జూనియర్ అసిస్టెంటుగా పనిచేస్తూ  ఎం. జి. రామచంద్రన్‌కు సన్నిహిత మిత్రుడు అయ్యాడు. నిర్మాత ఎ. వి. మయ్యప్పన్ ఇతడి ప్రతిభను గుర్తించి 1962లో *[[ప్రజాశక్తి (1962 సినిమా)|వీరతిరుమగన్]]* చిత్రంలో  దర్శకుడిగా అవకాశం ఇచ్చాడు. తన తొలి చిత్రం విజయంతో, ఏవీఎం ప్రొడక్షన్స్ ఆధ్వర్యంలో దర్శకత్వం వహించడానికి ఇతనికి అవకాశం లభించింది. 

దానితో 1963వ సంవత్సరంలో  హిందీలో *మై భీ లడ్కీ హూ,*  తమిళంలో నన్నుమ్ ఒరు పెన్  ఏకకాలంలో ద్విభాషా చిత్రంగా రూపొందించాడు.  నన్నుమ్ ఒరు పెన్ 11వ జాతీయ చలనచిత్ర అవార్డులలో తమిళంలో ఉత్తమ ప్రాంతీయ భాషా చిత్రంగా జాతీయ చలనచిత్ర అవార్డును గెలుచుకుంది.  ఇది ఉత్తమ చిత్రంగా ఫిల్మ్‌ఫేర్  అవార్డును కూడా గెలుచుకుంది. ఈ విజయంతో ఇతడు ఎవిఎం సంస్థలో  దర్శకుడిగా శాశ్వత స్థానాన్ని పొందాడు. ఆ సంస్థ అధిపతి  ఎ. వి. మొయ్యప్పంకు  ఐదవ కుమారుడిలా మెలిగాడు. అతని కుమారుడు ఎం. శరవణన్‌కు సన్నిహిత స్నేహితుడయ్యాడు.

ఏ. వి. ఎం. బ్యానర్  క్రింద యాభైవ చిత్రంగా 1966లో  ఎం. జి. రామచంద్రన్ ప్రధాన పాత్రలో నటించిన *[[ప్రేమ మనసులు|అన్బే వా]]* అనే రొమాంటిక్ కామెడీ చిత్రానికి త్రిలోక చందర్ దర్శకత్వం వహించాడు. ఇతడు కె. బాలాజీ నిర్మించిన *తంగై* (1967) *ఎన్ తంబి* (1968) *తిరుడాన్* (1969)  ఎంగిరుంతో వంథాల్ (1970) మొదలైన చిత్రాలకు కూడా దర్శకునిగా పనిచేశాడు. ఇవి ఇతర భాషలలో విజయవంతమైన చిత్రాల తమిళ పునర్నిర్మాణాలు. ఇతడు శివాజీ గణేశన్ తో  *బాబు* (1971), జెమిని గణేశన్ తో *రాము* (1966) వంటి సామాజిక సినిమాలకు దర్శకత్వం వహించడమే కాకుండా *ఇరు మలర్గల్* (1967), *అన్బాలిప్పు* (1969) వంటి శృంగార చిత్రాలతో పాటు *[[ప్రేమ మనసులు|అన్బే వా]]* (1966), అన్బే ఆరుయిరే (1975) వంటి శృంగార హాస్య చిత్రాలకు కూడా దర్శకత్వం వహించాడు.

1967లో ఎవిఎం బ్యానర్ నుండి మొదటి ద్విభాషా సస్పెన్స్ థ్రిల్లర్ చిత్రానికి దర్శకత్వం వహించే అవకాశం లభించింది. ఇది తెలుగులో అవేకళ్ళు , తమిళంలో అధే కంగళ్.  శివాజీ గణేశన్, జయలలితలు  జంటగా ఇతడు *[[కోటీశ్వరుడు (1970 సినిమా)|దైవ మగన్]]* (1969), ధర్మమ్ ఎంగే (1972), ఎంగిరుంధో వంధాల్ (1970), *ఎంగా మామా* (1970) ,  *అవంతన్ మణిధన్* (1975) అనే  ఐదు చిత్రాలకు దర్శకత్వం వహించాడు.  1985లో రాజేష్ ఖన్నా నటించిన  *బాబు* చిత్రానికి ఇతడు దర్శకత్వం వహించాడు.  ఇతడు దర్శకత్వం వహించిన మరికొన్ని  తమిళ చిత్రాలలో తిరుడన్, అవల్, ధీర్ఘ సుమంగళి, వసందతిల్ ఒరు నాల్, *భద్రకాళి*, అన్బే ఆరుయిరే, భారత విలాస్ ఉన్నాయి. తెలుగు, తమిళ, హిందీ భాషల్లో దాదాపు 65 చిత్రాలకు దర్శకత్వం వహించాడు.

ఇతడు తమిళ నటుడు శివకుమార్ (హీరో సూర్య తండ్రి)ని 'కాక్కుమ్ కరంగళ్' ద్వారా పరిచయం చేసాడు. "భద్రకాళి" సినిమా ద్వారా మ్యూజిక్ డెరైక్టర్ ఇళయరాజాని తెలుగు సినిమాకు పరిచయం చేసాడు. మురళీమోహన్, జయప్రద జంటగా నటించిన 'భద్రకాళి'ని డైరెక్ట్‌ చేసిన ఆయన, అదే కాంబినేషన్ లో వచ్చిన మరో చిత్రం 'శాంతి'కి స్ర్కీన్‌ప్లే సమకూర్చాడు.

ఇతడు వారపత్రికలకు చిన్న కథలను వ్రాసేవాడు. ఆలిండియా రేడియోకు నాటకాలను కూడా రాసేవాడు.

## వ్యక్తిగత జీవితం
త్రిలోకచందర్‌కు ఒక కుమార్తె, ఇద్దరు కుమారులు ఉన్నారు, వీరిలో చిన్నవాడు 2016లో క్యాన్సర్‌తో మరణించాడు.

## మరణం
త్రిలోకచందర్‌ 2016 జూన్ 15న వయో సంబంధమైన సమస్యలతో  86 సంవత్సరాల వయసులో మరణించాడు.

## నినిమాలు

## పురస్కారాలు
ఆయన కెరీర్ లో 5సార్లు 'ఫిల్మ్‌ఫేర్' అవార్డులు, తమిళనాడు ప్రభుత్వ 'కళైమామణి' బిరుదు అందుకున్నాడు. తమిళనాడు ఫిల్మ్‌ ఇన్‌స్టిట్యూట్‌ ఛైర్మన్‌గా నాలుగుసార్లు బాధ్యతలు నెరవేర్చాడు.
## మూలాలు

## ఇతర లింకులు

వర్గం:2016 మరణాలు
వర్గం:1930 జననాలు
వర్గం:తమిళ సినిమా దర్శకులు
వర్గం:హిందీ సినిమా దర్శకులు
వర్గం:తెలుగు సినిమా దర్శకులు
వర్గం:తమిళనాడు సినిమా దర్శకులు